**Ashok Gehlot** (s. 3. toukokuuta 1951) on intialainen poliitikko, joka aloitti kolmannen kautensa Rajasthanin pääministerinä vuonna 2018.

Gehlot aloitti poliittisen uransa opiskelijapolitiikassa. Hän toimi kongressipuolueen opiskelijajärjestön Rajasthanin yksikön puheenjohtajana vuosina 1974–1979. Vuonna 1977 kongressipuolueen etsiessä ehdokkaita osavaltiovaaleihin Jodhpurissa Gehlot tarjoutui ehdolle, mutta hävisi vaalit. Kongressipuolue oli tuolloin epäsuosiossa Indira Gandhin kaksi vuotta aiemmin julistaman kansallisen hätätilan takia. Vuonna 1980 Gandhi valitsi hänet ehdokkaaksi parlamenttivaaleihin, jotka hän voitti. Voittonsa jälkeen hänen kanssaan samaan kastiyhteisöön kuulunut väkijoukko matkusti Delhiin onnittelemaan häntä. Gandhiin väenpaljous teki vaikutuksen, minkä vuoksi hän päätti ylentää Gehlotin valtioministeriksi.

Gehlot valittiin turismista vastaavaksi valtioministeriksi vuonna 1982. Seuraavana vuonna hänen vastuulleen annettiin myös ilmailu- ja urheiluasiat. Tultuaan uudelleenvalituksi Lok Sabhaan vuonna 1984, hän jatkoi ilmailuasiain valtioministerinä. P. V. Narasimha Raon hallitukselle hän toimi tekstiilistä vastaava valtioministerinä vuosina 1991–1993. Vuonna 1998 hän aloitti ensimmäisen kautensa Rajasthanin pääministerinä. Kongressipuolueen tappio vuoden 2003 osavaltiovaaleissa päätti hänen osavaltiohallituksena. Toiselle kaudelle hänet valittiin vuonna 2008. Kokenut kongressijohtaja C. P. Joshi nähtiin tuolloin mahdollisena valintana uudeksi pääministeriksi, mutta hän ei tullut valituksi hävittyään vaalit yhdellä äänellä. Joshin tappio tarjosi Gehlotille tilaisuuden päästä toiselle kaudelle pääministeriksi. Hänen toinen kautensa päättyi vuonna 2013, jolloin kongressipuolue hävisi vaalit saatuaan vain 21 paikkaa 200-paikkaiseen osavaltioparlamenttiin.

Gehlotin nimitettiin vuonna 2018 kolmannelle kaudelleen Rajasthanin pääministeriksi. Hänen varapääministerikseen valittiin Sachin Pilot. Kuusi kuukautta osavaltiohallituksen muodostamisen jälkeen kongressipuolue menetti kaikki Rajasthanin 25-parlamenttipaikkaa vuoden 2019 parlamenttivaaleissa. Yksi hävinneistä oli Gehlotin poika Vaibhav, jonka tappion osalta Gehlot syytti varapääministeri Pilotia. Pilot vastasi syytökseen toteamalla, että Gehlotin olisi pitänyt tehdä vaalityötä koko Rajashtanissa, eikä pelkästään ajaa poikansa valintaa Jodhpurin vaalipiirissä, niin vaalien lopputulos olisi ollut erilainen. Pääministerin ja varapääministerin keskinäinen kinastelu on herättänyt epäilyksiä hallituksen toimintakyvystä.

Lähteet
-------

1. 1 2  Ashok Gehlot sworn in as Rajasthan Chief Minister *Rediff*.  13.12.2008. Viitattu 5.2.2020.
2. 1 2  Sharma, Sandipan: Ashok Gehlot's Kattappa-like loyalty to three generations of Gandhi family helped him ride his luck... yet again *Firstpost*.  14.12.2018. Viitattu 5.2.2020.
3. ↑  Ashok Gehlot takes oath as Rajasthan CM, Sachin Pilot as deputy *Livemint*.  17.12.2018. Viitattu 5.2.2020.
4. ↑  Sachin Pilot should take responsibility for my son Vaibhav's defeat in Jodhpur, says Ashok Gehlot *India Today*.  4.6.2019. Viitattu 5.2.2020.
5. ↑  Rajasthan’s big battle isn’t Cong vs BJP; it’s Ashok Gehlot vs Sachin Pilot *Hindustan Times*.  17.1.2020. Viitattu 5.2.2020.

Aiheesta muualla
----------------

* Kuvia tai muita tiedostoja aiheesta **Ashok Gehlot** Wikimedia Commonsissa

* Ashok Gehlot Intian parlamentin alahuoneen verkkosivuilla